**ΚΕΝΤΡΙΚΗ Αθήνα 17/09/13**

**ΕΝΩΣΗ**

**ΔΗΜΩΝ**

**ΕΛΛΑΔΑΣ**

**Υπόψη:**

**Συντακτών Τ.Α.**

**ΔΕΛΤΙΟ ΤΥΠΟΥ**

**«Ιαματικός Τουρισμός για μια Νέα Στρατηγική Ανάπτυξης» είναι το θέμα ημερίδας που διοργανώνουν η Κεντρική Ένωση Δήμων Ελλάδας, ο Σύνδεσμος Δήμων Ιαματικών Πηγών Ελλάδας (ΣΔΙΠΕ) και η ΠΕΤΑ ΑΕ στις 25 Σεπτεμβρίου στην Αθήνα (ξενοδοχείο ΤΙΤΑΝΙΑ), από τις 12 το μεσημέρι έως τις 4 το απόγευμα.**

Βασικό ζητούμενο της ημερίδας είναι να αναλυθεί η σημερινή πραγματικότητα στον τομέα του θερμαλισμού, να διερευνηθεί η συμβολή του ιαματικού τουρισμού στην οικονομική ανάπτυξη της χώρας, αλλά και η προσέλκυση επενδύσεων.

Στις εργασίες της ημερίδας έχουν κληθεί να μιλήσουν οι υπουργοί **Εσωτερικών Γιάννης Μιχελάκης, Υγείας Άδωνις Γεωργιάδης, Τουρισμού ΄Ολγα Κεφαλογιάννη, Μακεδονίας – Θράκης Θεόδωρος Καράογλου**, ενώ θα παρέμβουν ο **πρόεδρος της ΚΕΔΕ Κώστας Ασκούνης, ο πρόεδρος του ΣΔΙΠΕ Παναγιώτης Ζαφειρίου και ο πρόεδρος της Επιτροπής Αναπτυξιακών Προγραμμάτων και Τουρισμού της ΚΕΔΕ Φώτης Προβατάς.**

Οι εργασίες της ημερίδας θα συνεχιστούν με τους εξής ομιλητές:

* **Αγγελίδης Ζήσης**, Δρ. υδρογεωλογίας και επιστημονικός σύμβουλος του  ΣΔΙΠΕ**,** με θέμα: «Η πραγματικότητα του ελληνικού θερμαλισμού στο πλαίσιο της νέας οδηγίας για την Υγεία»
* **Κουσκούκης Κωνσταντίνος,** καθηγητής δερματολογίας, π. αντιπρύτανης, πρόεδρος της Επιτροπής Προστασίας Ιαματικών Φυσικών Πόρων με θέμα «Τουρισμός Υγείας. Το μέλλον των Ιαματικών».
* **Πάλλης Χρήστος** Δρ.**,** πρόεδρος του Ελληνικού Οργανισμού Τουρισμού, με θέμα «Η συμβολή του Ιαματικού Τουρισμού στην οικονομική ανάπτυξη της χώρας».
* **Τσακίρης Γεώργιος** πρόεδρος του Ξενοδοχειακού Επιμελητηρίου Ελλάδα, με θέμα «Προοπτικές και προϋποθέσεις για την ορθολογικότερη ανάπτυξη του τουρισμού στην Ελλάδα».
* **Ραγκούσης Στάθης** διευθύνων σύμβουλος της ΠETA Α.Ε, με θέμα «Προσέλκυση επενδύσεων στον τομέα του Ιαματικού Τουρισμού»

Θα ακολουθήσουν παρεμβάσεις των συμμετεχόντων με συντονιστή τον γ.γ. του ΣΔΙΠΕ, **Μάρκο Δανά.**

**Επισυνάπτεται το αναλυτικό πρόγραμμα εργασιών της ημερίδας**

**ΓΡΑΦΕΙΟ ΤΥΠΟΥ**